Սուրեն Աբրահամյան (գրականագետ)

Սուրեն Աբրահամյան (), հայ գրականագետ, բանասիրական գիտությունների թեկնածու, 2007 թվականից Հայաստանի գրողների միության անդամ։

Կենսագրություն 
Ծնվել է 1961 թվականի փետրվարի 25-ին, Շամշադինի շրջանի Թովուզ գյուղում (այժմ՝ Հայաստանի Տավուշի մարզ, գյուղ Տավուշ)։

Ավարտել է ԵՊՀ բանասիրության ֆակուլտետը, Գիտությունների ազգային ակադեմիայի Մ. Աբեղյանի անվան գրականության ինստիտուտի ասպիրանտուրան։ Դասավանդել է հանրապետության տարբեր բուհերում, ինչպես նաև Երուսաղեմի (2001-2004) համալսարանի հայագիտության ամբիոնում և ժառանգավորաց բարձրագույն ճեմարանում։ Աշխատում է Երևանի պետական լեզվաբանական համալսարանում (2004)՝ գրականագիտության ամբիոնում։ Նաև Հայաստանի ԳԱԱ Մ. Աբեղյանի անվան գրականության ինստիտուտի հայ նորագույն գրականության բաժանմունքի վարիչն է։

Գրական գործունեություն 
Հրատարակել է հարյուրի հասնող գիտական հոդվածներ և աշխատություններ գրական, գիտական մամուլում (Հայաստանում և արտերկրում), որոնցից մեկը թարգմանվել է իտալերեն (Բոլոնիայի համալսարանի հայագիտության ամբիոնում), մյուսը՝ անգլերեն (Երուսաղեմի համալսարանի հայագիտության կենտրոնում)։

Սուրեն Աբրահամյանը Հայաստանի գրողների միության և գրականության ինստիտուտի՝ համատեղ հրատարակվող «Գրականագիտական հանդես»-ի գլխավոր խմբագիրն է։

Երկեր 
 Տեքստ և բնագիր (հոդվածների և տեսական ակնարկների ժողովածու), Երևան, 2011:
 Ժամանակակից հայ պատմվածքը (ժանրի տիպաբանությունը, 60-80-ական թթ.), Երևան, 2009:
 Ժամանակակից հայ պոեզիան (ժողովածու, իտալարեն), Իտալիա, 2000:

Մրցանակներ 
2011 թվականի «Տեքստ և բնագիր» գիրքը արժանացել է ՀԳՄ Նիկոլ Աղբալյանի անվան ամենամյա մրցանակի։

Տես նաև 
 Հայաստանի գրողների միության անդամների ցանկ

Աղբյուրներ

Արտաքին հղումներ 
 Սուրեն Աբրահամյան 

Հայ գրականագետներ
Հայաստանի գրողների միության անդամներ
ԵՊՀ բանասիրական ֆակուլտետի շրջանավարտներ
Բանասիրական գիտությունների թեկնածուներ
Հայ խմբագիրներ